Ehdotus: Neuvoston asetus erityistoimenpiteistä silkkiäistoukkien kasvatuksen edistämiseksi (kodifioitu toisinto) /* KOM/2006/0004 lopull. - CNS 2006/0003 */





[pic] | EUROOPAN YHTEISÖJEN KOMISSIO | Bryssel 16.01.2006 KOM(2006) 4 lopullinen 2006/0003 (CNS) Ehdotus: NEUVOSTON ASETUS erityistoimenpiteistä silkkiäistoukkien kasvatuksen edistämiseksi (kodifioitu toisinto) (komission esittämä) PERUSTELUT 1. Komissio pitää Kansalaisten Eurooppa -hankkeen kannalta tärkeänä yhteisön lainsäädännön yksinkertaistamista ja selkeyttämistä, jotta siitä saataisiin yksiselitteisempää ja luettavampaa tavallisille kansalaisille. Kansalaiset saisivat näin uusia mahdollisuuksia ja tilaisuuksia käyttää lainsäädännön heille tarjoamia erityisiä oikeuksia. Tätä tavoitetta ei voida saavuttaa niin kauan kuin useita kertoja ja usein huomattavilta osin muutettuja säännöksiä ei ole koottu yhteen, vaan niitä on etsittävä sekä alkuperäisestä säädöksestä että siihen myöhemmin tehdyistä muutoksista. Voimassa olevien säännösten selvittämiseksi on sen vuoksi tutkittava ja vertailtava suuri määrä säädöksiä. Useita kertoja muutetut säädökset on tästä syystä kodifioitava, jotta yhteisön oikeus olisi selkeää ja luettavaa. 2. Tämän vuoksi komissio on 1 päivänä huhtikuuta 1987 tekemällään päätöksellä[1] antanut henkilöstölleen ohjeet toteuttaa säädösten kodifiointi viimeistään sen jälkeen, kun niitä on muutettu kymmenen kertaa. Komissio on lisäksi korostanut, että tämä on vähimmäissääntö, sillä yhteisön oikeuden selkeyden ja ymmärrettävyyden edistämiseksi yksiköiden olisi pyrittävä kodifioimaan niiden vastuulla olevat tekstit mahdollisimman lyhyin väliajoin. 3. Tämä vahvistettiin Eurooppa-neuvoston puheenjohtajan Edinburghin huippukokouksessa joulukuussa 1992 esittämissä päätelmissä[2], joissa korostettiin kodifioinnin merkitystä, koska sillä taataan oikeusvarmuus tiettynä ajankohtana tiettyyn kysymykseen sovellettavasta lainsäädännöstä. Kodifiointi on toteutettava noudattaen kokonaisuudessaan yhteisön tavanomaista lainsäädäntömenettelyä. Koska kodifioinnissa ei saa muuttaa kodifioitavien säädösten asiasisältöä, Euroopan parlamentti, neuvosto ja komissio ovat sopineet 20 päivänä joulukuuta 1994 tehdyllä toimielinten välisellä sopimuksella nopeutetusta käsittelymenettelystä, jonka mukaisesti kodifioidut säädökset voidaan antaa nopeasti. 4. Tällä ehdotuksella on tarkoitus kodifioida erityistoimenpiteistä silkkiäistoukkien kasvatuksen edistämiseksi 24 päivänä huhtikuuta 1972 annettu neuvoston asetus (ETY) N:o 845/72[3]. Uudella asetuksella korvataan siihen sisällytetyt säädökset[4]. Kodifioitavien säädösten asiasisältöä ei ole muutettu tässä ehdotuksessa, vaan niihin on yhdistettäessä tehty ainoastaan kodifioinnin edellyttämät muodolliset muutokset . 5. Kodifiointiehdotus on laadittu kaikilla virallisilla kielillä asetuksen (ETY) N:o 845/72 ja sen muuttamisesta annettujen säädösten alustavan koonnelman pohjalta. Koonnelman on laatinut Euroopan yhteisöjen virallisten julkaisujen toimisto tietojenkäsittelyjärjestelmää käyttäen. Siltä osin kuin artikloja on numeroitu uudelleen, vanhojen ja uusien numeroiden vastaavuus esitetään kodifioidun asetuksen liitteessä II. ê 845/72 (mukautettu) 2006/0003 (CNS) Ehdotus: NEUVOSTON ASETUS erityistoimenpiteistä silkkiäistoukkien kasvatuksen edistämiseksi EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen Ö 37 Õ artiklan, ottaa huomioon komission ehdotuksen, ottaa huomioon Euroopan parlamentin lausunnon[5], ottaa huomioon Euroopan talous- ja sosiaalikomitean lausunnon[6], sekä katsoo seuraavaa: ê 1. Erityistoimenpiteistä silkkiäistoukkien kasvatuksen edistämiseksi 24 päivänä huhtikuuta 1972 annettua neuvoston asetusta (ETY) N:o 845/72[7] on muutettu useita kertoja ja huomattavilta osilta[8]. Sen vuoksi olisi selkeyden ja järkeistämisen takia kodifioitava mainittu asetus. ê 845/72 johdanto-osan 1 kappale (mukautettu) 2. Tiettyjen perustamissopimuksen liitteessä II lueteltujen tuotteiden yhteisestä markkinajärjestelystä 28 päivänä kesäkuuta 1968 annetussa [neuvoston asetuksessa (ETY) N:o 827/68][9] täsmennetään silkkiäistoukkien ja niiden munien kauppaa koskevat toimenpiteet, mutta ei yhteisön sisäisiä tukitoimenpiteitä. Silkkiäistoukkien kasvatuksella on merkitystä tiettyjen yhteisön alueiden talouteen. Tämä toiminta muodostaa täydentävän tulonlähteen näiden alueiden maanviljelijöille. Tämän seurauksena olisi hyväksyttävä toimenpiteitä, jotka varmistavat kohtuulliset tulot silkkiäistoukkien kasvattajille. ê 845/72 johdanto-osan 2 kappale 3. Tässä tarkoituksessa on tarpeen toteuttaa toimenpiteitä, jotka helpottavat tarjonnan mukauttamista markkinoiden tarpeisiin, ja myöntää silkkiäistoukkien kasvatukseen tukea, joka korvaa tämän tuotteen kansalliset tukijärjestelmät. Kasvatuksen luonteen huomioon ottaen olisi säädettävä kiinteästä tukimäärästä käytettyä silkkiäismunalaatikkoa kohden. ê 845/72 johdanto-osan 3 kappale 4. Olisi säädettävä, että yhteisö on taloudellisesti vastuussa kustannuksista, joita jäsenvaltioille aiheutuu tämän asetuksen soveltamiseen liittyvistä velvollisuuksista, yhteisen maatalouspolitiikan rahoitusta koskevien asetusten mukaisesti. ê 5. Tämän asetuksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY[10] mukaisesti, ê 845/72 ON ANTANUT TÄMÄN ASETUKSEN: ê 1668/2000 1 artiklan 1 alakohta (mukautettu) 1 artikla 1. Perustetaan yhteisössä kasvatettujen, Ö CN-koodiin 0106 90 00 Õ kuuluvien silkkiäistoukkien ja Ö CN-koodiin 0511 99 90 Õ kuuluvien silkkiäismunien tuki. 2. Tukea myönnetään silkkiäistoukkien kasvattajille käytettyä silkkiäismunalaatikkoa kohden edellyttäen, että laatikot sisältävät määritettävän vähimmäismäärän silkkiäismunia ja että toukkien kasvatus on suoritettu asianmukaisesti loppuun. 3. Tuen suuruus vahvistetaan 133,26 euroksi käytettyä silkkiäismunalaatikkoa kohti. ê 1668/2000 1 artiklan 2 alakohta (mukautettu) 2 artikla Yksityiskohtaiset säännöt tämän asetuksen soveltamisesta annetaan 4 artiklan 2 kohdassa Ö tarkoitettua Õ menettelyä noudattaen. Nämä yksityiskohtaiset säännöt koskevat erityisesti 1 artiklan 2 kohdassa tarkoitettua vähimmäismäärää, jäsenvaltioiden komissiolle toimittamia tietoja ja kaikkia valvontatoimenpiteitä, joiden tarkoituksena on suojella yhteisön taloudellisia etuja petoksia ja muita väärinkäytöksiä vastaan. ê 845/72 3 artikla Silkkiäistoukkien kasvatuskausi alkaa kunkin vuoden 1 päivänä huhtikuuta ja päättyy seuraavan vuoden 31 päivänä maaliskuuta. ê 1668/2000 1 artiklan 3 alakohta (mukautettu) 4 artikla 1. Komissiota avustaa neuvoston asetuksen (EY) N:o Ö 1673/2000 Õ[11] Ö 10 Õ artiklalla perustettu Ö luonnonkuitujen Õ hallintokomitea, jäljempänä ’komitea’. 2. Jos tähän kohtaan viitataan, sovelletaan päätöksen 1999/468/EY 4 ja 7 artiklassa säädettyä menettelyä. Päätöksen 1999/468/EY 4 artiklan 3 kohdassa tarkoitettu määräaika vahvistetaan yhdeksi kuukaudeksi. 3. Komitea vahvistaa työjärjestyksensä. ê 845/72 5 artikla Yhteisen maatalouspolitiikan rahoituksesta annettujen asetusten säännöksiä sovelletaan 1 kohdassa tarkoitettujen tuotteiden järjestelmään. ê 6 artikla Kumotaan asetus (ETY) N:o 845/72. Viittauksia kumottuun asetukseen pidetään viittauksina tähän asetukseen liitteessä II olevan vastaavuustaulukon mukaisesti. ê 845/72 (mukautettu) 7 artikla Tämä asetus tulee voimaan Ö kahdentenakymmenentenä Õ päivänä sen jälkeen, kun se on julkaistu Euroopan Ö unionin Õ virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […] Neuvoston puolesta Puheenjohtaja […] é LIITE I Kumottu asetus ja sen muutokset Neuvoston asetus (ETY) N:o 845/72 | (EYVL L 100, 27.4.1972, s. 1) | Komission asetus (ETY) N:o 4005/87 | (EYVL L 377, 31.12.1987, s. 48) | Neuvoston asetus (ETY) N:o 2059/92 | (EYVL L 215, 30.7.1992, s. 19) | Neuvoston asetus (EY) N:o 1668/2000 | (EYVL L 193, 29.7.2000, s. 6) | _____________ LIITE II Vastaavuustaulukko Asetus (ETY) N:o 845/72 | Tämä asetus | 1 artikla | 1 artikla | 2 artikla | 2 artikla | 3 artikla | 3 artikla | 4 artikla | 4 artikla | 5 artikla | 5 artikla | – | 6 artikla | 6 artikla | 7 artikla | – | Liite I | – | Liite II | _____________ [1] KOM(87) 868 PV. [2] Katso päätelmien A osan liite 3. [3] Toteutettu Euroopan parlamentille ja neuvostolle annetun komission tiedonannon – Yhteisön säännöstön kodifiointi, KOM(2001) 645 lopullinen – mukaisesti. [4] Katso tämän ehdotuksen liite I. [5] EYVL C […], […], s. […]. [6] EYVL C […], […], s. […]. [7] EYVL L 100, 27.4.1972, s. 1, asetus sellaisena kuin se on viimeksi muutettuna asetuksella (EY) N:o 1668/2000 (EYVL L 193, 29.7.2000, s. 6). [8] Katso liite I. [9] EYVL L 151, 30.6.1968, s. 16Ö , asetus sellaisena kuin se on viimeksi muutettuna asetuksella (EY) N:o 865/2004 (EYVL L 161, 30.4.2004, s. 97). Õ [10] EYVL L 184, 17.7.1999, s. 23. [11] Ö EYVL L 193, 29.7.2000, s. 16 Õ.